Det er litt usikkerhet rundt hvor lenge en cockapoo lever. Noen oppdrettere sier rundt 13 - 14 år, noen mener at den kan bli hele 18 år gammel (!), men i virkeligheten er det ingen offentlig tilgjengelig data for å si noe om dette. Trolig blir de mindre blandingene eldre enn de større. Jeg ville også tatt påstanden om at de kan bli 18 år gamle med en klype salt, og selv om det sikkert har vært noen få hunder som har blitt så gamle, så er det langt ifra noen normalitet.